שבת

אל **שבת**, **סאבה** או **סאבד** איס אל סייטנטו דייה דה לה סמנה אי סה טופה אנטרה אי בֿיירנס אי אלחד, אל סו נומברה דא לה אוריגֿין אלא אקספרסייון אין לינגואה לאטינה-**סבתום** אי אין מיזמו טיימפו דה לה אקספרסייון אין אבראו שבת קה סנייפיקה דסקנסו.אנדמאס דה אסטו אל סבתום איס אל קרידור דה לה אטימולוגֿיה דל בייבֿרו סאבאדו אין לינגואה קסטייליאנה . אנאל גֿודאיזמו , לוס דיאס אסטן דפינידוס אל פאסו דל סול: לוס דיאס טיינטן סו אמפסיגֿו, אי סו פֿין אה לה טאדרה ,קואנדו אל סול סה אסקונדה, אי נו אלא מדיה נוצֿדה קומו  אין אוקסידנטה. אנסינה, אל סייטנטו דייה דה לה סמנה, אל שבת טיינה, אל סו אמפסיגֿוס אל טיינה קואנדו אל סול סה אסקונדה אי אסקאפאה לה נוצֿאדה דל סאבאדו. אסטה אידאה טיאנה אל סו אוריגֿין אין לה קרייסיון אל עולם  .אין אסה איסטרויה אל דיו קרייה אל עולם אי טודו דורנטה סש דיאס. אנל סייטן דייה אל דיו דשה דה לאבֿוראר. דה אסטה מאנרה, לוס גֿודיאוס קאלה קה לאבֿוראן לוס פרימיירוס סש דיאס אי דיסקואס דסקנסר אנל שבת. 

אין לה תורה סה מלדה קה אסטה דפֿנדידו לאבֿוראר אין שבת .,
דקה אס און דייה פארה דסקנסר אי אמבזר לה תורה. ד׳אקורדו קון לה הלכה, אין שבת סה אל דייה דה פֿייסטה מאס אימפורטנטה דה לוס גֿודיאוס, אינדה מאס אימפורטנטה קה ראש השנה אי יום כיפור. לוס מיסטיקוס גֿודיאוס דיזן קה אל דייה דה לה שבת אפרזנטה אין ׳עולם פרפקטו׳ :אין אסטה עולם, טודוס קנוסן אה אל דיו אי לה דאן כבוד אי אמור. אייוס דיזן קה אסטה טיפו אל עולם נו אס קונסידו דסדה גן-עדן אי נו בֿא פואדר סר מיראדו פֿינה אל אריבאדה דל משיח.

## גואדראר אי אקודרארסן דל שבת
אקזיסטן לוס בֿריסיונס דה לאס עשרת הדברות דה לה תורה: אסטה וריסייונס אוזן דיפֿרנטס ביירבֿוס. לה ווירסייון אין ליבֿרו שמות דיזה ״אקודרטה לה שבת פארא סנטיפֿיקארלו״ .מיאנטרס קה לה בֿרזיון דה דברים דיזה ״גואדרה אל שבת פארא סנטיפֿקארלו״ .לה טרדיסיון גֿודיאה דיזה קה ״אקודרארסן״ סינייפֿיקה פֿייסטאר .אל שבת, מיאנטרס קה ״גוארדראר״ סנייפֿיקה דסקנסר,נו לאבֿארור ני אזר ביזנס

### פֿייסטר אל שבת

שבת איס און דייה אורוזו, אגזיסטן מונצֿוס איבֿנמנטוס קה אזן קה אל דייה סייה פֿייסטדו קון אלגריה.
*** קנדאלס דה שבת** אין לה הלכה סה פואדה מלדר קה אסטה דפֿנדידו האזר   הואגו דיסקואז דל אמפסיגֿו דל שבת. פור מודרה דה אסטו , אונה פרסונה דה קאדה קאזה פרנדה   לאס קנדאלס זֿוסטו אנסט דל אמפסיגֿו דל שבת. גֿנרלמנטה איס לה מוזֿר דה לה קאזה לה קואלה פרנדה לאס קנדאלס, מה אסיגון לה טרדיסייון ספרדי, סי לה מוזֿר נו אסטה אין קאזה, או סי אס און מנסבֿו קה נו אסטה אספוזדו, קאלה קה  אל אומברה פרנדה לאס קנדאלס. אסטס קנדלאס קאלה קה נו סה אמאטן פֿינה לה קומידה דה לה נוצֿדה דה שבת.

***ברכה אנסימה דל בֿינו:**און פסוק דה ליברו דה תהילים דיזה ״אל בֿינו אזה פֿליז אל קוראסון דה אונה פרסונה״, פור מודרה דה אסטו,לוס גֿודיאוס גֿנרלמנטה פֿייסטן קון בֿינו.לאס דוס פרימיירס קומידאס דה שבת טיינן סו אמפסיגֿו קה אונה ברכה קה איס דיצֿה אנזימה דה אונה קופה דה בֿינו . לה מאזֿוריטה דה לאס בֿזס, לה קופה אוזדה פארה דזיר אסטה ברכה איס אנדייאמנטדה אי אין בֿזס דה אורו או פלאטה. לה ברכה דיצֿה איס יימדה קידוש.

***טרס קומידאס דה שבת:**אין קאדה שבת, לוס גֿודיאוס אזאן טרס קומידאס: לה פרימרה איס אלא נוצֿדה, דיסקואס דה מלדר קבלת שבת אי ערבית אין לה אסונייה: לה דוזנה קומידה איס אל מדיו דייה, דיסקואס דה ממלדר שחרית אי מוסף, מיינטרס קה לה טרסרה קומידה איס איצֿה אלא טראדה, גֿוסטו אנטס דה לה פֿין דל שבת. קאדה קומידה טיינה סו אמפסיגֿו אנל קידוש אניזמה דל בֿינו אי דיסקואס איז דיצֿה אוטרה ברכה אנזימה דל פאן, אל קואלו אל גֿנרלמנטה אצֿו אין פֿורמה דה חלה. אין לה תורה, אל דיו אנטרגו אה לוס גֿודיאוס דוס קומידס דה מאנה קאבה בֿיינרס, קון אל בוטו דה נו אזרלוס לאבֿוראר אנל שבת. אין קאדה קומידה דה שבת סה טיינן דוס פאנס, פארא אקסודרארסה דה לאס קומידס דה מאנהץ פארא אסטס קומידס דה שבת, לוס גֿודיאוס אפרונטן לה מיגֿור קומידה דה פואדן מרקאר: אוזנדו אנדמס סוס אמיגֿורס פלאטוס: אין קאדה קומידה סון קאנטאדס קנטיקס אספיאלס דה שבת, יימדס זמירות , אין אונור דל שבת. לאס דוס פרימיירס קומידס סון גראנדב אי לה טרסרה איס גֿנרלמנטה מאס צֿיקה. 

*תפילות דה שבת: לאס תפילות דה שבת אסטן אוריגֿינאדס דל מיזמו מודו קה לאס דה לוס דיאס דה לה סמנה, מה קון אלקונוס טרוקמיינטוס, קומו פור אנשמפלו:
*1.אונה תפילה אספסיילה, קבלת שבת, איס אזֿוסטדה אנטרה לה מנחה דה לה טרדה דל בֿיירנס אי לה תפילה דה לה נוצֿדה .
*2.לה עמידה איס טרוקדה אין שבת. דורנטה לה סמנה, לה עמידה טיינה טרזה ברכות דמאנדאנדו אל איודו אל דיו. אין שבת, סון טרוקאדאס פור אונה אוניקה ברכה קה רנגרסיה אה אל דיו פור אל דייה דה שבת.
*3. לוס תהילים קה סון מילאדאדוס אל אמפסיגֿו דה לאס תפילות דה לה מניינה סון אנגרסאדיסידוס אין שבת.
*4.לה פרשת השבוע איס מלדאדה קון בוז אל אלטה מלדאנדו דה און ספר תורה.
*5.אונה עמידה אספסיילה, אימדה מוסף אס אזֿוסטאדה קאזֿי אלא פֿין דה לה תפילה דה שחרית: איס מלדאדה אין לוגאר דה לה אופֿרנדה אדיסייונלה קה ארה ייבֿדה אל בית המקדש   אין ירושלים קאדה שבת. 
*6.דורנטה לאס תפילות דה מנחה דה לה טארדה, אל אמפסיגֿו דה לה פרשת השבוע דה לה סמנה פרוקסימה איס מלדאדו אין בוז אלטה

אנדמס, אנדגריסטה אוטרו טיפו דה איבֿינימנטו, יימדה עונג שבת, אל קואלו סיניפֿיקה גוזר דל שבת. אלקונס דה לאס פֿורמאס אין לה סקולס לוס גֿודיאוס דוזן דל שבת סון אנדמס דה לאס יימאדאס אנטס, אוזר בֿיזיטודוס בוניקוס, אבֿלר אי פרטאגֿר מומנטוס אספסיולוס קון אמיגוס אי פאמייה, דסקנסר אי אינדה דורמיר, מלדר לה תורה אי אוטרוס  ליבֿרוס רליוגֿוסוס אי טנר סקסו אנטרה אל אספוזה אי לה מוגֿר.

### גואדראר אל שבת
טנר פלזר דל שבת איס מוי אימפורטנטה, מה שבת איס און דייה סאנטו: אגזיטן לייס אי מצוות דה לה תורה, לה משנה אי אל תלמוד אנזימה דה לו קה לוס גֿודיאוס פואדן אי נו פואדן אזר אין שבת טודאס אסטס לייס אזן קה לוס גֿודיאוס קודיאן אי גוארדן אל שבת קומו און דייה סאנטו.
### ל״ט מלאכות
לה משנה קונטה 39 קאטגוריאס דה לאבֿורו קה לוב גֿודיאוס נו פואדן אזר אין שבת. אסטס לייס אנזימה דה לאס אקסייונס רה אגזיסטן אין קאדה קטגוריה סון קומפלקס. טודס לאס קאטגוריאס אבֿלאן דה אזר קוזאס מואבֿס או דה אנדרצֿר או אלימפיאר קוזה בֿייזֿה פארא סר אוזדו אוטרה בֿז. אקי סה טופה אונה ליסטה צֿיקה דה לאס קאטגוריאס דה לאבֿורו דפֿנדידאס אנל שבת:
*1. אסנדר און אואגו
*2. ייבֿר אלקונה קוזה אין און לוגר פובליקו אנדה סייה טופדו ערוב
*3.קוזינר
*4.אלימפייאר, אגזפטו און פקו דה שבון פארא אלימפיארזה לאס מאנוס אנטס דה לה קומידה או אונה קורדאטה פרסקה אין לה פייל 
*5. בֿלזֿאר מאס דה 3 קילומטר דה לה סיבֿדאד דה לה קאסה 
*6.אסקריבֿראר
*7. לאבֿוראר דה טיירה
*8.קוזר אי אזר בֿיסטידוס אין גֿנרל
*9. פֿרגוארו או דסטרוייר אונה קאזה

***אמפדימיינטוס:** לוס אמפדימיינטוס סון אקסייונס דה נו אזן פארטה דה דינגואנה דה אלאס 39 קאטגטריאס דל לאבֿורו דפֿנדידס אין שבת, מא אינדה אסטן דפֿנדידס. לוס חכמים
טיינן דפֿנדידס אסטאס אקטיבֿיטאס קון אל בוטו דה קה לוס גֿודיאוס נו לאבֿורן אינדירקטמנטה אין דינגואה דה לאס 39 קאטגוריאס, אינדה פור אקסידנטה, פור אשמפלו: 

*1.מארקר אי בֿנדאר קוזאס קון פאראס אסטה דפֿנידו, דקה פור אשמפבלו, אל מארקדר פואדה אסקריבֿיר און ארסיבֿו או אזר אסטה לאבֿורו אין און לוגאר פובליקו 

***אלקטריסיקה אין שבת:** אל אוזו דה לה אלקטריסיקה איס מונצֿו מאס מואבֿו קה לאס לייס דל שבת: פור אסטו, לוס חכמים אמבזרון מונצֿן פארא פואדר אנטנדאר קומו אל אוזו דה לה אלקטריסיקה פואדה אנדאצֿארסה ד׳אקורדו קון לאס לייס דל שבת. סה טיינן אסקריטוס מונצֿוס ליבֿרוס אנזימה דה אסטה טמה, מא קאזֿי טודוס לוס חכמים אורטודוקטוס דל עולם טיינן אקוראדו קה:

*1.אל אוזו דה אלקטריסיקה פארא קלנטר, רומו און פֿרונו או אונה לאמפה איס איגואלדו אה אסנדר און אואגו או אה קוזיאר. פור טנטו, אסטה דפֿנדידו אנזינה
*2.גֿנרלמנטה פארא לה מאגֿוריטה דה לאס קוזאס אסטה דפֿנדידו אוזר אלקטריסיקה, קומו אבֿלאר פור טלפֿון או אזאר קומפוטר
*3.אלקונוס אפארטוס דה קאזה, קומו לאס לאמפאס אי לה בוזיירה, פואדן אסטר אזנדידאס סי אל אסנדידו איז אצֿו אנטס דה שבת

* סאלבֿר אונה בֿידה: לוס גֿודיאוס אמברזון דה ויקרא 18:05 קה ראלה פאסאר פור אנבֿירא דה לאס לייאס דה שבת פארא זאלבֿאר לה בֿידה דה און בן אדם. מונצֿוס בֿזסֿ, אגזיסטן דוס או מאס מניירס דה אזרלו: אין אסטוס קאזוס, לה פרסונה קאלה אסקוגֿר לה פורמה קה מנוס בֿולה אל שבת, מא אסטו נו איס סיימפרה אנזינה, פור קסטייונס דה טיימפו. אינדה סי נו סה אסטה אסגוראדו דה פואדר סאלבֿאר לא בֿידה דל בן אדם אין פריקולו, קאלה אזרלו, פור אנבֿירה דה לאס לייס דה שבת. 

## אקסאפנדו שבת: לה הבדלה
אל שבת אסקאפה דיסקואס דה לה אסקונדידה דל סול, ייא אין לה נוצֿדה: לה אסקפדה דל שבת אסטה מארקדה אין און אבֿנמנטו יימדו הבדלה: אל סו נומברה בֿיינב דה און בייבֿרו אין עבֿרית קה סנייפֿיקה פארטאגֿיימנטו אי אין בֿארדאר, איס און איבֿנמנטו קה פארטיגֿה אל דייה דל שבת דה לה סמאנה נואבֿה. לאס ברכות דה לה הבדלה סון דיצֿס אנזימה דה אונה קופה דה בֿינו, און גולור בואנו אי אונה קאנדלה קון מונצֿאס מאצֿס. דיסקואס דה לה הבדלה, סה פואדן אזר קואלונקה דה לאס 39 מלאכות, דקה ייא נו סה אסטה אין שבת

## קוסטמברס
אל שבת איס אל דייה מאס אימפורטנטה דה לה סמאנה: אסטו איס דקו גואדראר אל שבת איז לה אוניקה מצווה קה סה טופה אין לוס עשרת הדברות דיצֿאס אה משה רבנו פור אל דיו, אנזינה קומו סה פואדה מלדאר אין לה תורה.
Kateggoría:Vikipedya:Artikolos kon grafia ebrea